recursal/SuperWikiNEXT-32B huggingface dataset:
*Denne artikkelen er om det nederlandske kringkastingsselskapet. For den britiske flyprodusenten, se Avro.*
**Algemene Vereniging Radio Omroep,** forkortet **AVRO,** var et nederlandsk kringkastingsselskap som eksisterte fra 1923 til 2014. 

8. juli 1923 ble *Hilversum Draadlooze Omroep* opprettet, men skiftet like etter navn til *Algemeene Nederland Radio Omroep* (ANRO). ANRO ble 28. desember 1927 slått sammen med *Nederland Omroep Vereeniging* til *Algemeene Vereeniging Radio Omroep* (AVRO). Medregnet forløperne fra 1923 er AVRO Nederlands eldste kringkastingsselskap.

Da fjernsyn ble offisielt innført i Nederland 2. oktober 1951, var AVRO en av de fire første fjernsynsselskapene. Selskapet opphørte i 2014, da det slo seg sammen med kringkastingsselskapet TROS og dannet AVROTROS.

Se også
-------

* Den europeiske kringkastingsunion
* Allmennkringkasting i Nederland
* Nederlandse Publieke Omroep

Eksterne lenker
---------------

* AVROs nettsted

|
|  |
| Forgjenger :**Großer Sendesaal des Hessischen Rundfunks,Frankfurt am Main**

 | **Eurovision Song Contest Arena**1958 (AVROs tv-studio i Hilversum) | Etterfølger :**Palais des Festivals et des CongrèsCannes** |

|  |  |
| --- | --- |
| Oppslagsverk/autoritetsdata | GND **·** Discogs
 |
***A Bachelor's Wife*** er en amerikansk stumfilm fra 1919, regissert av Emmett J. Flynn.

Handling
--------

Når Mary O'Rourke forlater Irland for å besøke sin kusine Norah i New York, finner hun ut at Norah og babyen hennes har blitt forlatt av ektemannen hennes: John Stuyvesant. Mary reiser til Stuyvesant-familiens aristokratiske hjem, hvor den funksjonshemmede fru Stuyvesant forveksler henne med hennes sønns kone.

Mary blir advart om at den gamle kvinnen risikerer å dø av sjokk hvis hun oppdager sannheten, og Mary tar motvillig på seg rollen som svigerdatter. Hun pleier deretter henne tilbake til bedre helse. I mellomtiden kommer John og kusinen Fred tilbake - og Genevieve Harbison, Johns forlovede, krever at de gifter seg med hverandre allerede dagen etter for å bevise at han ikke er gift allerede.

Skuespillere
------------

* Mary Miles Minter som Mary O'Rourke
* Allan Forrest som John Stuyvesant
* Myrtle Reeves som Norah Cavanagh
* Lydia Knott som Mrs. Stuyvesant
* Charles Spere som Fred Stuyvesant
* Margaret Shelby som Genevieve Harbison
* Harry Holden som Dr. Burt

Referanser
----------

1. ↑  A Bachelor’s Wife
2. ↑  A BACHELOR'S WIFE

Eksterne lenker
---------------

* (en) *A Bachelor's Wife* på Internet Movie Database Rediger på Wikidata
**Godskegården** var en gård på Kleppe på Osterøy i Hordaland der det ble drevet sommerkurs for ungdom i regi av Bergen Rotary Klubb fra 1950 til 1998. Arbeidet ble ledet av meteorologiprofessoren Carl Godske, og gården fikk navnet sitt etter ham. Her fikk ungdommer en innføring i vitenskapelig metode innen naturvitenskap og kulturhistorie.

Historie
--------

De naturvitenskapelige sommerleirene for ungdom ble opprinnelig startet like etter Andre verdenskrig av professor Godske og herredsgartner i Hardanger, Olav Einset. Tiltaket var populært, og behovet for et fast sted ble påtrengende. Godske var medlem av Bergen Rotary Klubb, og presenterte tanken om et eget kurssted for medlemmene. I 1949 kjøpte klubben fjellgården Kleppe på Osterøy for 10.000 kroner.

Fjellgården fikk nytt navn, Godskegården, og det første kurset ble avholdt i 1950. Mottoet for virksomheten var "forskning og friluftsliv" og "natur og kultur". Ungdommene skulle gis en innføring i naturvitenskapelig feltarbeid innen både geologi, botanikk og zoologi. I tillegg ble det drevet kulturhistorisk arbeid, som registrering av gamle vestlandstun og arkeologiske utgravninger. 

Den sosiale delen av oppholdet var viktig. Det ble arrangert turer og utflukter, og når været ikke tillot utendørsaktiviteter, ble det holdt foredrag, spilt musikk, oppført amatørskuespill, lest litteratur, holdt diskusjoner etc. Deltakerne på kursene var for en stor del norske, men gjennom Rotarys utvekslingsprogrammer kom flere studenter fra andre land på besøk til Godskegården.

Arbeidet med virksomheten på Godskegården ble stadig mer omfattende. I 1969 ble besluttet å gjøre Godskegården til en stiftelse. Først ble denne kalt "Natur- og friluftsliv", senere "Godskegården". Både Bergen Rotary Klubb og Universitetet i Bergen var representert i stiftelsens råd og styre.

Carl Godske døde i 1971, men virksomheten ble drevet videre av en del ildsjeler blant tidligere kursdeltakere som kalte seg "kleppianere". Interessen for tiltaket ble gradvis mindre, og i siste halvdel av 1990-tallet ble det klart at virksomheten ikke lot seg opprettholde. Man besluttet derfor å nedlegge stiftelsen mens den ennå var gjeldfri. Stiftelsen Godskegården ble avviklet i 1998, og eiendommen solgt til private.

Godskegården fikk gjennom årene stor oppmerksomhet fra mediene, og virksomheten er beskrevet gjennom tallrike artikler i aviser og tidsskrifter. Carl Godske skrev en bok om gården og sitt arbeid med ungdommer, "Oppdagerferden", utgitt posthumt i 1971.

Opplysninger om Godskegården finnes i arkiv etter Bergen Rotary Klubb, oppbevart ved Bergen Byarkiv. Her finnes møteprotokoller fra perioden 1950-1979, og i tillegg korrespondanse, regnskap, utklipp fra aviser, og kursrapporter.

Litteratur
----------

* Carl L. Godske: Oppdagerferden. Forskning og friluftsliv. Bergen 1971

Eksterne lenker
---------------

* Godskegården - oppslagsverket oVe, artikkel av Egil Foldøy og Kjerstin Kragseth, Bergen Byarkiv.
**Comoé nasjonalpark** ligger nordøst i Elfenbenskysten, langs Comoéelven. Parken, som måler 11,493 km² er det største naturvernområdet i Vest-Afrika. Naturtypen er i hovedsak savanne, men ettersom parken ligger nær elven er det også innslag av tropisk regnskog. Parken ligger mellom 119 og 658 moh, med mesteparten av arealen rundt 250-300 moh.

Parken ble verdensarvområde i 1983 på grunn av den rike og varierte vegetasjonen. Den første fredningen i området skjedde i 1926, og et reservat ble etablert i 1953. 

Parken ble i 2003 satt på listen over truede verdensarvsteder på grunn av borgerkrig i området, krypskytteri, overbeiting og manglende parkoppsyn. I 2017 ble problemene ansett som løst og nasjonalparken ble tatt av listen over truede verdensarvsteder.

Referanser
----------

1. ↑  «The World Heritage site of Comoé National Park in Côte d’Ivoire no longer in danger». *UNESCO* **(engelsk)**. Besøkt 8. juli 2017.

Eksterne lenker
---------------

* UNEP World Conservation Monitoring Centre: *faktaark*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** SUDOC **·** GeoNames
 |
E-3 Sentry AWACS
Saab 340 AEW&C
Kinesisk KJ-2000
**AWACS** (**Airborne Warning and Control System**) er et radarsystem montert i fly. AWACS var opprinnelig en betegnelse på Boeing E-3 Sentry, men betegnelsen er degenerert og brukes gjerne på alle fly av denne typen.

AWACS gir til enhver tid et detaljert situasjonsbilde og kan brukes til søking etter, identifikasjon og elektronisk følging av eventuelle fiendtlige fly, og til kontroll og dirigering av egne luftstridskrefter. Noen AWACS-radarer kan også registrere gjenstander i bevegelse på eller like over bakken eller havoverflaten.

AWACS ble utviklet av Boeing på en radar fra Westinghouse. De AWACS-flyene som ble benyttet av U.S. Air Force fra 1977 var spesialtilpassede Boeing 707-320B-maskiner, gjenkjennelig ved en stor, diskosformet, roterbar radom på flykroppen.

Se også
-------

* Rekognoseringsfly

Referanser
----------

1. ↑
2. ↑  snl.no

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** GND
 |
**Como bispedømme** er et romersk-katolsk bispedømme i det nordlige Italia (Lombardia). Det består av et sammenhengende område rundt bispesetet Como og Comosjøen (dvs. deler av provinsene Como og Lecco) samt Valchiavenna og Valtellina (hele provinsen Sondrio), pluss en eksklave i provinsen Varese (dalene Valcuvia og Val Marchirolo). Den sistnevnte er adskilt fra resten av bispedømmet gjennom erkebispedømmet Milano og den sveitsiske kantonen Ticino.

Historie
--------

Como bispedømme ble grunnlagt i 386 av erkebiskop Ambrosius av Milano. Como hørte også til Milanos kirkeprovins. Forholdet mellom Como og Milano var imidlertid preget av teologiske og politiske spenninger, og fra 608 valgte derfor biskopen av Como patriarken av Aquileia som sin metropolitt.

Fra 900-tallet var biskopene av Como fyrstbiskoper av Det hellige romerske rike av den tyske nasjon og var verdslige herskere over deler av bispedømmet sitt. Bispedømmet omfattet også deler av dagens Sveits, nemlig flere av dalførene i Ticino samt Valposchiavo i Graubünden.

1528 ble Como bispedømme tilbakeført til Milanos kirkeprovins, men fortsatte i ytterlige 70 år å følge den aquileianske ritus. 1598 antok bispedømmet den romerske ritus, mens resten av Milanos kirkeprovins fulgte den ambrosianske ritus.

Fra 1751 til 1807, dvs. mens Lombardia var i habsburgsk besittelse, lå Como bispedømme under Görz erkebispedømme.

På 1800-tallet ble bispedømmet tilpasset statsgrensen mellom Italia og Sveits. Dette innebar at Valposchiavo i 1870 ble overført til Chur bispedømme, mens Comos andeler av Ticino i 1884 inngikk i det nyoppretta Lugano bispedømme.

Eksterne lenker
---------------

* Offisielt nettsted Rediger på Wikidata

* (en) Roman Catholic Diocese of Como – kategori av bilder, video eller lyd på Commons Rediger på Wikidata

  


| * v
* d
* r
Bispedømmer i den italienske kirkeregionen Lombardia |
| --- |
| Bergamo **·** Brescia **·** Como **·** Crema **·** Cremona **·** Lodi **·** Mantova **·** **Milano** **·** Vigevano | Den hellige stols våpen |
| (erkebispedømme i fet) |

|  |  |
| --- | --- |
| Oppslagsverk/autoritetsdata | VIAF **·** HDS **·** ICCU **·** CatolicDiocese
 |
**Bernard Vajdič** (født 18. september 1980 i Celje) er en slovensk alpinist. Han har spesialisert seg i slalåm og storslalåm.

Han debuterte i verdenscupen 31. oktober 1999 i storslalåmrennet i Tignes, der han ikke greide å kvalifisere seg til finaleomgangen. Senere i sesongen deltok han i junior-VM i Québec, der han tok sølv i storslalåm bak østerrikeren Georg Streitberger.

Han tok sine første poeng i verdenscupen 20. februar 2004, da han ble nr. 26 i storslalåm i Kranjska Gora.
17. desember 2007 oppnådde han sitt hittil (per 7. januar 2009) beste resultat med en femteplass i slalåmrennet i Alta Badia.

Vajdič representerte Slovenia under OL 2006 i Torino, i OL 2010 i Vancouver og i tre verdensmesterskap 2005, 2007 og 2009.

Referanser
----------

Eksterne lenker
---------------

* (en) Bernard Vajdič – Olympedia Rediger på Wikidata

* (en) Bernard Vajdič – Sports-Reference (OL-resultater – arkivert) Rediger på Wikidata

* (en) Bernard Vajdič – FIS (alpint) Rediger på Wikidata

* (en) Bernard Vajdič – ski-db.com Rediger på Wikidata
**Chevrolet Cruze** er en kompaktbil som ble bygget av den amerikanske bilprodusenten Chevrolet. Den første modellen var en kompakt SUV som ble produsert i Japan av Suzuki fra 2001 til 2008.

Andre generasjon Cruze var en helt ny bil utviklet av GM selv. Bilen har ingenting i tillegg til navnet til felles med forgjengeren. Bilen ble først lansert som en fire-dørs sedan som, avhengig av markedet, erstatter Chevrolet Cobalt og Daewoo Lacetti. Sedan-modellen har da blitt fulgt av semi-combi og combi modeller.

2001–2008
---------

Den første modellen av Chevrolet Cruze ble introdusert som en konseptbil med navnet Chevrolet YGM1 på bilutstillingen i Tokyo i 1999 og var basert på Suzuki Ignis. Den produksjonsklare bilen hadde utviklet seg fra den japanske bilen, og ble kåret til GMs australske divisjon Holden. Bilen ble produsert av Suzuki i Japan og ble solgt i Japan som Chevrolet Cruze, men i Australia ble den solgt som Holden Cruze. Fra 2003 erstattet den også den tidligere Suzuki Ignis i Europa og ble solgt under samme navn som forgjengeren.

2008-2016
---------

GM introduserte andre generasjonens Cruze 2008 som erstatning for Chevrolet Cobalt og Daewoo Lacetti. De første bildene av bilen ble utgitt i sommeren 2008. GM har investert i oppgradering av anlegget i Ohio for å forberede for produksjon av bilen, som også blir bygget eller planlagt bygget flere steder i Asia og i Australia. Bilen er basert på samme bunnplate som generasjonen Opel Astra i 2010, og ifølge GM er den utviklet av et globalt team av designere og ingeniører. Utviklingen av bilen skal ha kostet $ 4000000000 og tok 27 måneder, og i denne tiden har det bygget 221 prototyper som ble testet i Australia, USA, Sverige, Canada, Storbritannia, Sør-Korea og Kina EuroNCAPkrasjet bilen og ga det 5 stjerner ut av 5. Selv australske NCAP ga bilens toppkarakter.

Bilen kom i salg i enkelte markeder, blant annet Malaysia, Kina og enkelte europeiske land i 2009. I noen land, deriblant Sverige, kom i 2010. Bilen heter Chevrolet Cruze i de fleste markeder, med unntak av Sør-Korea, der den ble solgt som **Daeweoo Lacetti Premiere** og Australia der den heter **Holden Cruze**. I 2010 var det klart at den nordamerikanske modellen Chevrolet Cobalt ville bli stengt, da Cruze også skulle bli introdusert der.

En fem-dørs halvkammer, utviklet av Australian australiensiska Holden, avduket i 2010 og begynte å bli solgt i 2011.

|  |  |
| --- | --- |
| Oppslagsverk/autoritetsdata | LCCN
 |
**Godtfred II av Rhenen** (død 27. mai 1178) var biskop i Utrecht fra 1156 frem til sin død i 1178.

Godfried var en av det keiservennlige Hohenstaufenpartiets støttespillerere. I denne sammenhengen måtte han i 1159 ta seg av et borgeropprør som også hans egen ministerialer deltok i, året etter ble opprøret avsluttet til biskopens fordel. Opprørerne hørte til det pavevennlige Welfpartiet.

Etter dette sørget han for å forsterke sin makt i Oversticht og i Friesland, noe som førte til en konflikt med grev Floris III av Holland i 1165. I denne konflikten opptrådte keiser Fredrik Barbarossa som megler. Biskop Godtfred bygget festninger i Vollenhove og Montfoort.

Referanser
----------

1. ↑   oppført som Godfried, www.deutsche-biographie.de, besøkt 9. oktober 2017[Hentet fra Wikidata]

|  |  |  |
| --- | --- | --- |
| Forgjenger:**Herman av Horne** | **Biskop av Utrecht**(1178–1196) | Etterfølger:**Balduin II av Holland** |

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** BPN
 |
**Chevrolet Bolt** (2016–) er en batteridrevet elbil laget av den amerikanske bilprodusenten Chevrolet.

Den var konseptbil på North American Auto Show i januar 2015. Ferdig utgave ble vist på Consumer Electronics Show i Las Vegas 6. januar 2016

Den lages på GMs Orion-fabrikk nær Detroit i Michigan i USA.

Bolt har en rekkevidde på rundt 425 km og har et 60 kWh batteri, basert på samme lithium-ion teknologi som Chevrolet Volt (Opel Ampera i Norge). Den har berøringsskjerm og støtter både Apple CarPlay og Android Auto. Bilen har innebygget 4G, Wi-Fi og Bluetoothkommunikasjon og kan fjernovervåkes og -styres via en mobil-app.

Dem markedsføres i Norge fra 2017 som **Opel Ampera-e**.

Bilder
------

* 
* 
* KonseptbilenKonseptbilen
* BakfraBakfra
* Opel Ampera-eOpel Ampera-e

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori):***Chevrolet Bolt EV***
 |

 |

Referanser
----------

1. ↑  Brandon Turkus (12. januar 2015). «Chevrolet Bolt EV Concept foreshadows an affordable, 200-mile EV future [w/videos]». *Autoblog.com*. Besøkt 12. januar 2015.
2. 1 2 3
3. ↑  «Opel Ampera». *Norsk elbilforening*. Arkivert fra originalen 23. januar 2016. Besøkt 11. januar 2016.
4. ↑  «Fakta om Opel Ampera-e». *Opel Norge*. Arkivert fra originalen 23. februar 2016. Besøkt 15. februar 2016.
En aktivitør jobber blant annet med å aktivisere eldre, blant annet gjennom dans. Foto: University of the Fraser Valley 
En **aktivitør** arbeider med å aktivisere personer. Aktivitører kan blant annet arbeide med eldre på et dagsenter for eldre eller et alders- og sykehjem. Aktivitører kan også jobbe i omsorgen for psykisk utviklingshemmede eller funksjonshemmede, for eksempel i vernede bedrifter. I noen tilfeller vil en aktivitør også besøke klienter hjemme.

Yrkesbeskrivelse
----------------

Vedkommende må like å arbeide med mennesker og ha tålmodighet og kreativitet, for arbeidet består i å hjelpe mennesker ved å aktivisere dem. Dette kan gjelde husflids- og håndverksaktiviteter, daglige gjøremål og fysiske aktiviteter. Aktivitører kan også arbeide i rusbehandlingen, ofte på institusjoner som har et sterkt fokus på miljøarbeid.

Norge
-----

I Norge er utdanningsløpet for å bli aktivitør to år på skole og to år i lære i bedrift. Første skoleåret er enten helse og oppvekstfag eller design og håndverk. Andre skoleåret er Vg2 Aktivitør.

Referanser
----------

1. ↑  «Aktivitør». *Utdanning.no*. Besøkt 6. april 2023.
2. ↑  «Programfag - Aktivitør». *designoghandverk.no*. Besøkt 6. april 2023.

Eksterne lenker
---------------

* Utdanning.no sin yrkesbeskrivelse av aktivitør
* Design og håndverk – Aktivitør

|  |  |
| --- | --- |
| Oppslagsverk/autoritetsdata | Store norske leksikon
 |
**Ahmed Naseer Bunda** (født 15. mai 1932 i Rawalpindi) var en pakistansk landhockeyspiller som deltok i de olympiske leker 1956 i Melbourne og 1960 i Roma.

Naseer ble olympisk mester i landhockey under Sommer-OL 1960 i Roma. Han var med på det pakistanske laget som vant landhockeyturneringen. Pakistan vant kvartfinalen med 2-0 over Tyskland, i semifinalen slo de Storbritannia med 1-0 og i finalen beseiret de India med 1-0.

Fire år tidligere, under Sommer-OL 1956 i Melbourne vant han en sølvmedalje i landhockey. Pakistan vant semifinalen over Storbritannia med 3-2 men tapte finalen mot India med 0-1.

OL-medaljer
-----------

* 1960 Italias flagg Roma - Gull **Gull** i landhockey Pakistans flagg Pakistan
* 1956 Australias flagg Melbourne - Sølv Sølv i landhockey Pakistans flagg Pakistan

Referanser
----------

1. ↑   Olympedia[Hentet fra Wikidata]

Eksterne lenker
---------------

* (en) Ahmed Naseer Bunda – Olympedia Rediger på Wikidata

* (en) Ahmed Naseer Bunda – Sports-Reference (OL-resultater – arkivert) Rediger på Wikidata

* (en) Ahmed Naseer Bunda – databaseOlympics.com (arkivert) Rediger på Wikidata
***Aktuelle Kamera*** var et nyhetsprogram produsert av Deutscher Fernsehfunk (kalt Fernsehen der DDR 1972–1990), det statskontrollerte TV-selskapet i DDR. Programmet ble sendt mellom 21. desember 1952 og 14. desember 1990, med daglige sendinger fra 11. oktober 1957. Tilsammen ble det produsert ca. 12 000 programmer, hvert på 30 minutter.

Fjernsynet i DDR var direkte underlagt sentralkomitéen i Sozialistische Einheitspartei Deutschlands, som også hadde en direktelinje til redaksjonslokalene for *Aktuelle Kamera*.

*Aktuelle Kamera* var et av de viktigste redskapene for kommunistregimets «agitasjon og propaganda», og hadde en sterkt propagandistisk stil, der kommunistregimet og livet i DDR og østblokken ble forherliget, mens vesten og spesielt Vest-Tyskland ble fremstilt negativt. Programmet unnlot å dekke hendelser som ble oppfattet som ubehagelige for kommunistregimet.

Fordi det var mulig å få inn vesttysk fjernsyn i det meste av DDR foretrakk flertallet av DDRs innbyggere å se på vesttyske nyheter. Kommunistregimet forsøkte å vanskeliggjøre dette, bl.a. ved å ta i bruk den franske farvestandarden SECAM istedenfor PAL-standarden som ble brukt av vesttysk kringkasting. Dette gjorde at vesttysk fjernsyn bare kunne vises i sort-hvitt på mange fjernsynsapparater i DDR. DDR-innbyggere kunne imidlertid skaffe seg PAL-dekodere, og etter hvert gav kommunistregimet opp å bekjempe «republikkflukt via fjernsyn».

|  |  |
| --- | --- |
| Oppslagsverk/autoritetsdata | Discogs
 |

Portal: Tyskland
**Erik Høiem** (født 28. juni 1938 i Trondheim) er en norsk billedkunstner.

Han er utdannet ved Kunstskolen i Trondheim 1968-72, og har Kunsthistorie mellomfag fra Universitetet i Bergen 1979.

Siden 1971 har han arbeidet innenfor kunstfeltet, dels som billedkunstner, dels som intendant i Trondhjems kunstforening (1971–1980), og deretter som adm. leder for Kunstakademiet i Trondheim fra 1980, en periode også med undervisning i kunsthistorie. I 1991-92 hadde han permisjon fra akademiet for å arbeide som billedkunstner på heltid, i 1993-96 tilbake som adm. leder for Kunstakademiet, og fra 1996 billedkunstner på heltid.

Referanser
----------

1. ↑   Norsk kunstnerleksikon, Norsk kunstnerleksikon ID Erik\_Høiem, besøkt 9. oktober 2017[Hentet fra Wikidata]
2. ↑   KulturNav, KulturNav-ID 61c25d38-9a14-4beb-be19-d58ff3af96aa, besøkt 9. oktober 2017[Hentet fra Wikidata]

  

Portal: Kunst

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
**CEMS** (opprinnelig en forkortelse for **Community of European Management Schools**) er en allianse av økonomiskoler og multinasjonale selskaper. CEMS har 27 akademiske institusjoner og 56 selskaper som medlemmer.

CEMS administrerer mastergraden CEMS MIM (CEMS Master in Management) ved medlemsinstitusjonene og tildeler graden til studenter som har bestått alle de obligatoriske komponentene i læreplanen samt bestått fagene ved sin hjemmeinstitusjon innen 15. oktober i inneværende studieår. Ved vellykket studieløp oppnår studenten en grad fra sin opprinnelige institusjon og en fra CEMS, men ikke fra institusjonen der studieutvekslingen fant sted.

I oktober 2009 ble CEMS MIM rangert som nummer 1 i verden av Financial Times. Arkivert 24. mars 2009 hos Wayback Machine.

Norges Handelshøyskole er det eneste norske medlemmet.

Eksterne lenker
---------------

* Offisielt nettsted Rediger på Wikidata
* Financial Times rangering Master in Management 2009 Arkivert 24. mars 2009 hos Wayback Machine.
* CEMS Graduation Requirements

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Grafisk beskrivelse av ett støysignal (rødt) og et nesten tilsvarende signal i motfase (blått) som demper hverandre ved destruktiv interferens og resulterer i en svak støy.
**Aktiv støydemping** eller **aktiv støyreduksjon** er en moderne metode for å dempe støy. En mikrofon registrerer støyen, gjerne litt nærmere kilden enn øret, og lyden forsterkes og sendes ut av en høyttaler i motfase slik at støyen og lyden fra høyttaleren virker mot hverandre i destruktiv interferens slik at det blir nesten stille. 

Enkelte rutefly har montert slike høyttalere i kabinen for å dempe støyen som passasjerene opplever.

Det selges stadig flere øreklokker og hodetelefoner med aktiv støydemping. Disse har en mikrofon utenfor klokka med en forsterker som snur fasen og gir støyen i hodetelefonen i motfase slik at støyen nesten ikke høres av brukeren. Samme høyttalerelement i hodetelefonen brukes til musikk og kommunikasjon med andre, enten over radio eller gjennom et intercomanlegg.

Det er store prisforskjeller mellom forskjellige hodetelefoner med aktiv støydemping.[*bør utdypes*]

Høyttaleren for aktiv støydemping bør enten plasseres nær støykilden, ellers må det brukes mange høyttalere for å dekke et lite område med støydemping.[*klargjør*]

I et rom med litt avstand mellom støykilde og høyttaleren for aktiv støydemping, og hvor en person kan bevege seg i rommet, vil det finnes punkter der den aktive støydempingen fra høyttaleren er faseforskjøvet 180 grader i forhold til lyden fra støykilden (forskjell i avstand på en halv bølgelengde). Da er lyden fra støyen i fase med lyden fra høyttalerens aktive støydemping, og interferensen resulterer i dobbelt så sterkt signal, som tilsvarer 3 dB økning av støyen.

Aktiv støydemping er mest effektiv for å dempe lave lydfrekvenser, ettersom bølgelengdene da er lengre og man har bedre kontroll over nodene mellom destruktiv og konstruktiv interferens.
Erik Hesselbergs kamera fra Kon-Tiki-ekspedisjonen
**Erik Bryn Hesselberg** (født 4. juni 1914 i Brevik, død september 1972 i Larvik) var en norsk sjøfarer.

Han var oppvokst i Larvik (Sveins gate 14). Han var fem år til sjøs etter avsluttet skolegang (realskolen), og tok så styrmannseksamen i Sandefjord. Dernest ble det kunstutdannelse i Hamburg. Hesselberg kunne ikke vende hjem til Norge da krigen brøt ut og ble dekoratør i Braunschweig. Han var barndomskamerat av Thor Heyerdahl og medvirket på flere «poseturer» til den norske fjellheimen i 1930-årene. Hesselberg fikk forespørsel om å bli med på Kon-Tiki-ferden og takket ja. Som den eneste om bord som hadde styrmannseksamen ble han Kon-Tikis navigatør. Om bord tegnet, skrev og laget Hesselberg treskulpturer, og underholdt mannskapet med sang, gitarspill og eventyrlige historier.

Etter flåteferden bygget han sin egen havseiler, «Tiki», og reiste til Middelhavet. Han levde i elleve år om bord i båten ved Côte d'Azur, Korsika og Italia. Hesselberg solgte båten og bodde en stund i USA, Tyskland og Sverige innen han vendte tilbake til Norge og barndomshjemmet (1969/1970).

Han døde av hjerteinfarkt i Larvik i 1972, 58 år gammel, og ligger gravlagt i barndomsbyen. Erik Hesselberg ble far til barna Caelou (født 1958), Susanna (født 1967) og Anne Karin Hesselberg (født 1946) med tre forskjellige kvinner. Sistnevnte er i dag bosatt i Drøbak og har blant annet avholdt en utstilling med farens malerier og besørget forordet til nyutgivelsen av *Kon-Tiki og jeg*.

Bok
---

* *Kon-Tiki og jeg* (Dreyers forlag, 1949)

Referanser
----------

1. ↑  «100 års markering for Erik Hesselberg 1. juni» **(norsk)**. Kon-Tiki Museet. 2014. Arkivert fra originalen 5. februar 2016. Besøkt 5. februar 2016.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** Geni **·** VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |
**CFB Goose Bay** er en flybase for Royal Canadian Air Force (RCAF) opprettet i 1941 ved Happy Valley-Goose Bay i provinsen Newfoundland og Labrador i Canada. Bakgrunnen for etableringen av basen var andre verdenskrig og behovet for overføring av store antall fly til Storbritannia fra flyfabrikker i USA og Canada. Rullebaner og bygg for basen ble klargjort på rekordtid, allerede noen måneder etter at lokalisering var bestemt var basen klar for bruk.

Under den kalde krigen ble basen benyttet av fly fra USAs Strategic Air Command (SAC) og ble da benevnt som Goose AFB. De første amerikanske atomvåpen i Canada ble plassert der i 1950 da SAC stasjonerte 11 Fat Man atombomber ved Goose AFB. 

CFB Goose Bay benyttes fremdeles av Royal Canadian Air Force som en luftforsvarsbase og brukes blant annet av medlemmer av NATO for taktisk flytrening i Canada. Flybasens primære bruker er RCAF 5 Wing, til vanlig omtalt som 5 Wing Goose Bay. Flyplassen benyttes også for sivil trafikk og den sivile delen har navnet Goose Bay Airport.

Litteratur
----------

* Carr, William G.: *Checkmate in the North.* MacMillan, Toronto, 1944.
* Christie, Carl A.: *Ocean Bridge.* University of Toronto Press, 1995.
* Hansen, Chris: *Enfant Terrible: The Times and Schemes of General Elliott Roosevelt*. Able Baker, Tucson, 2012.

Eksterne lenker
---------------

* 5 Wing Goose Bay – offisielt nettsted (engelsk)
* Goose Bay Airport – offisielt nettsted (engelsk)

|  |  |
| --- | --- |
| Oppslagsverk/autoritetsdata | GeoNames **·** GeoNames
 |
**Jens von Bustenskjold**, oftest bare kalt **Bustenskjold**, er en norsk, oppdiktet figur skapt av Sigurd Lybeck på 1930-tallet og kjent fra en mengde humoristiske fortellinger, en folkekjær tegneserie og en spillefilm.

Bakgrunn, innhold og utgivelser
-------------------------------

«Adelsmannen» Bustenskjold er hovedpersonen i flere muntre, folkelige historier om livet i Oladalen som Sigurd Lybeck første gang skrev for arbeiderbevegelsens ukeblad *Arbeidermagasinet* (seinere kalt *Magasinet for alle*) tidlig i 1930-åra. Forfatteren bygde sin komiske bondefigur på en skikkelse fra en av redaktøren Nils Johan Ruds noveller, men var ellers inspirert av sin egen bakgrunn fra Etnedal i Oppland. 

I 1935 kom tegneserien med disse figurene, fortsatt med manus av Lybeck, men nå også med illustrasjoner av Anders Bjørgaard. Med en kort pause i 1937 kunne en så følge livet i Oladalen fram til 1962. Serien fortsatte i repriser til 1970 da magasinet ble lagt ned. Over årene skapte Lybeck og Bjørgaard et serieunivers som spenner over mer enn tusen episoder, med figurer som *Bustenskjold*, *Madammen*, *Plassbakk-kallen*, *Bernt Skomaker*, *Sørine*, *Gurine*, *Myreng-gubben,* *Navarhaugen* og *Geline*. Serien er kjent for en barsk og grotesk bygdehumor. I noen ganske få striper blir også andre verdenskrig karikert. Stedet for handlingen er Oladalen, en lett omskriving av Etnedal, og tidsepoken er 1930-tallet. Steder som dukker opp er *Stasjonsbyen*, umiskjennelig Dokka, og *Åsbygda*. Hvorvidt dette er Fjellsbygda eller Leirskogen diskuteres fortsatt.

Lybeck utgav også føljetonger og romaner om Bustenskjold. I 1958 kom dessuten bondekomedien *Bustenskjold*, en spillefilm med den populære komikeren Leif Juster i tittelrollen. Tegneseriene om Bustenskjold har i mange år gått som striper i flere norske aviser og utkommer fortsatt som julehefter. Seriene ble utgitt samlet i 20 bind av Thule forlag mellom 1995 og 2005. 

Bustenskjold-serien var i sin tid svært populær, men framstår i dag som noe gammelmodig og nostalgisk. Reint fortellerteknisk har serien rikelig tekst under hver bilderute istedenfor raske snakkebobler. Samtidig er miljøbeskrivelsene saftige og poengene oppfinnsomme, men tydelig fra en annen tid. Tegneserien om Bustenskjold har likevel vært viktig i norsk kulturhistorie og blir ofte framhevet som den første norske voksenserien og den hittil eneste som har blitt filmatisert.

Se også
-------

* Sigurd Lybeck, Bustenskjolds skaper (artikkelen inneholder også bibliografi)
* Bustenskjold, norsk filmkomedie fra 1958

Eksterne lenker
---------------

* Thule forlag om Bustenskjold
* Dagbladet 1996: Nytt liv for Bustenskjold
* Thule forlags gjenutgivelser av tegneseriene om Bustenskjold
* Anmedlse av gjenutgivelsen av tegneseriene om Bustenskjold
* Anmeldelse av *Jens von Bustenskjold - Julen 2006*

  


|  |  |
| --- | --- |
| Oppslagsverk/autoritetsdata | Store norske leksikon
 |
**Tristan Fry** (født 1941) er en engelsk musiker kjent som trommeslager i det engelske progrock-bandet Sky (band) i perioden 1978 til 1994 og som studiomusiker («session musician») for en rekke band og artister. Fry er i dag paukespiller for kammerorkesteret Academy of St Martin in the Fields.

Biografi
--------

Fry begynte sin musikalske karriere da han som yngre kom inn på Royal Academy of Music. I 1963, i en alder av 17 år, kom han inn i London Philharmonic Orchestra (LPO) som en av deres perkusjonister. Han forble i orkesteret frem til 1968, og fikk dermed erfaring med å arbeide for personligheter som Danny Kaye, Fred Astaire, Igor Stravinskij, Frank Sinatra og Duke Ellington. I tiden etter LPO var han med på å grunnlegge ensembler som *Nash, Fires of London* og *London Sinfonietta* samt et jazzband under ledelse av John Dankworth.

Fry arbeidet i denne perioden også som studiomusiker, hvor han blant annet i 1967 bidro med perkusjon på Sgt. Pepper's Lonely Hearts Club Band av The Beatles. Utover slutten av 1960-tallet og 1970-tallet arbeidet han som studiomusiker for blant andre Nick Drake, Olivia Newton-John, Frank Sinatra, David Essex, Elton John, John Williams, B.J. Cole, John Martyn, Kevin Ayers og Albert Hammond.

I 1978 gikk Fry sammen med John Williams, Francis Monkman, Kevin Peek samt Herbie Flowers og startet progrockbandet Sky. Dette bandet baserte seg i hovedsak på instrumentaler innen soft rock, klassisk musikk og jazz. Utover 1980-tallet var han studiomusiker for Cliff Richard, Camel, Keith Emerson og Francis Monkman. Han var også delaktig i soundtrack til Gandhi, Yentl, Dr. Who og James Bond-filmen Never Say Never Again, samt kjenningsmelodien til tv-seriene Yes Minister, To the Manor Born og Last of the Summer Wine.

Referanser
----------

1. ↑  Allmusic.com – Biography, Tristan Fry Arkivert 3. juni 2011 hos Wayback Machine. (Av Bruce Eder. Besøkt 22. desember 2010)
2. ↑  London Festival of Chamber Music – Biography, Tristan Fry Arkivert 6. januar 2010 hos Wayback Machine. (Besøkt 22. desember 2010)

Eksterne lenker
---------------

* (en) Tristan Fry på Discogs Rediger på Wikidata

* (en) Tristan Fry på MusicBrainz Rediger på Wikidata

* (en) Tristan Fry på AllMusic Rediger på Wikidata
* Sky The Band – Informasjon om Sky og Tristan Fry

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC **·** MusicBrainz **·** Discogs **·** AllMusic
 |
**Institutt for klinisk odontologi** er et av sju institutter ved Det helsevitenskapelige fakultet ved Universitetet i Tromsø

Instituttet tilbyr studier utdanning til tannlege og tannpleier. Det første 13 tannlegestudentene startet sine studier høsten 2004 og 11 kandidater fullførte studiene våren 2009. Kullene har økt gradvis til opptak av 40 studenter pr år fra og med 2007. I samarbeid med Tannhelsetjenestens kompetansesenter for Nord-Norge (TkNN) tilbyr Institutt for klinisk odontologi også spesialistutdanning innen kjeveortopedi og klinisk odontologi.

Forskning
---------

Odontologisk forskning er bygget opp rundt biologisk, samfunnsodontologisk og klinisk praksisnær forskning. Instituttet forsker på samfunnsodontologi rettet mot oppgavene innenfor offentlig tannhelsetjeneste (risikopasienter, minoriteter, nordregionsforskning). IKO har en forskergruppe "Klinisk odontologi" ledet av Jan Bergdahl.

Instituttleder er professor Harald Eriksen.

Eksterne lenker
---------------

* IKOs nettsted[*død lenke*]
* Fakultetets nettsted
* instituttleder Harald Eriksen[*død lenke*]

Portal: Tromsø
Greta Thunberg er en høyt eksponert aktivist i klimaspørsmålet.
Kvinneaktivister i Storbritannia 1908
**Aktivisme** er en overlagt handling for å skape sosial eller politisk forandring. Denne handling utfolder seg som regel som støtte eller opposisjon til en ofte kontroversiell sak eller et omdiskutert argument. Aktivisme innbefatter ofte strategier for utbredelse av ideologiske synspunkter, hvor fysiske eller symbolske handlinger brukes som argumentasjon.

Karl Marx uttrykte aktivist-holdningen i formaningsform:

> Filosofene har bare *fortolket* verden på forskjellige måter; poenget er imidlertid å *forandre* den
> 
> 
> Tese nummer elleve i «Teser om Feuerbach» (1845).
> 
>

Forskjellige typer for aktivisme
--------------------------------

* Sivil ulydighet
* Boikott
* Hacking
* Politisk aktivisme
	+ Lobbyisme
	+ Propaganda
	+ Utenomparlamentarisk virksomhet
	+ Demonstrasjon
	+ Direkte aksjon
	+ Opprør
	+ Terrorisme
* Studentopprør

Referanser
----------

1. ↑  Karl Popper (1971). *Samfunnsvitenskap og profeti*. Gyldendal. s. 12. ISBN 8205007365.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC
 |
Sky Blue i kamp mot Saint Louis Athletica. Sky Blue i oransje.Sky Blue i kamp mot Saint Louis Athletica. Sky Blue i oransje.
**NJ/NY Gotham FC**, tidligere kjent som **Sky Blue FC**, er en fotballklubb fra Piscataway Township i New Jersey i USA. Klubben har et rent kvinnelag som spiller i Women's Professional Soccer (WPS). NJ/NY Gotham FC spiller sine hjemmekamper på Yurack Stadium ved Rutgers University. Sky Blue spiller ofte i enten helt lyseblå eller i helt oransje drakter.

Laget ble startet i forbindelse med etableringen av WPS, og har ingen erfaring fra WUSA, den kortlivede, profesjonelle serien fra begynnelsen av 2000-tallet. Det nærmeste laget var New York Power, som Gro Espeseth, Anita Rapp og Ann Kristin Aarønes spilte for. Enda det er to forskjellige stater, og enda laget ofte omtales som New Jersey Sky Blue, er laget knyttet til New York. Hjemmesiden til laget har for eksempel suffixet ny (New York) i stedet for sb (Sky Blue) eller nj (New Jersey), som ville ha vært mer passende. En av spillerne fra New York Power, Christie Rampone, spilte også på New York Power. Rampone er Sky Blues kaptein og midlertidige trener etter at laget har mistet to trenere på kort tid.

I sin første sesong i WPS endte laget på 4.-plass, men laget vant sluttspillet.

Kjente spillere på NJ/NY Gotham/Sky Blue FC
-------------------------------------------

* Englands flagg Anita Asante
* USAs flagg Christie Rampone
* Brasils flagg Rosana
* USAs flagg Natasha Kai
* Brasils flagg Francielle

Eksterne lenker
---------------

* (en) Offisielt nettsted Rediger på Wikidata

* (en) NJ/NY Gotham FC – kategori av bilder, video eller lyd på Commons Rediger på Wikidata
**Brigitte Schwaiger** (født 6. april 1949 i Freistadt i Østerrike, død 26. juli 2010) var en østerriksk forfatter.

Hun var datter av en lege, mens hennes oldemor Carola Seligmann var en operasangerinne som døde i Theresienstadt konsentrasjonsleir. Schwaiger studerte to semestre av psykologi, og germansk og romansk lingvistikk i Wien. 

I 1968 giftet hun seg med en spansk offiser, og hun flyttet sammen med ham til Madrid og deretter til Mallorca før de tok skilsmisse fire år senere. Hun gikk på Pedagogisk Akademi i Linz, hvor hun spilte deltid som skuespiller på teater samtidig som hun arbeidet som produksjonsassistent på ORF (Österreichischer Rundfunk).

Hennes første roman, *Wie kommt das Salz ins Meer?* (1977) (norsk: «Hvordan få salt i sjøen?»), ble en sensasjonell bestselger som solgte flere hundre tusen eksemplarer over hele den tyske regionen. I 1988 ble denne romanen dramatisert til en tysk film av Peter Beauvais, der stjernegalleriet inneholdt Nicolin Kunz og Siemen Rühaak. Selv om hennes senere verker ikke oppnådde fullt så stor suksess som hennes første roman så ble *Fallen Lassen* (2006) (norsk: «La falle»), en rapport om hennes opplevelser innen tysk psykiatri, møtt med generelt gode kritikker.

Referanser
----------

1. 1 2   Gemeinsame Normdatei, besøkt 26. april 2014[Hentet fra Wikidata]
2. 1 2   Kritisches Lexikon der Gegenwartsliteratur, Kritisches Lexikon der Gegenwartsliteratur ID 16000000520[Hentet fra Wikidata]
3. 1 2   Autorités BnF, BNF-ID 11924173q[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id schwaiger-brigitte[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Gemeinsame Normdatei, besøkt 30. desember 2014[Hentet fra Wikidata]
7. 1 2  Peter Pisa (26. juli 2010). «Autorin Brigitte Schwaiger verstorben» **(tysk)**. Kurier. Arkivert fra originalen 27. august 2010. Besøkt 30. januar 2017.

Eksterne lenker
---------------

* (en) Brigitte Schwaiger – kategori av bilder, video eller lyd på Commons Rediger på Wikidata
* (en) Brigitte Schwaiger på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** Munzinger (iba)
 |
**Communist Party of India** er et kommunistisk politisk parti i India. Partiet ble grunnlagt i 1925.

Partiet var forkjemper for uforbeholden selvstendighet for Britisk India og godtok ikke Kongresspartiets ikkevoldslinje. De første årene var partiet ulovlig, og partiledelsen ble i 1929 arrestert. Forbudet mot partiet ble opphevet i 1942.

Etter andre verdenskrig organiserte partiet bondeopprør i fyrstestaten Hyderabad, Telanganaopprøret. Kommunistpartiet var også aktiv i Tebhagaopprøret i Bengal. Den væpnede kampen i Hyderabad fortsatte etter at staten ble innlemmet i India med militærmakt, men Kommunistpartiet bestemte i 1951 å oppgi kampen og heller stille til valg.

Partiet stilte til valg til Lok Sabha i 1951 og partikongressen i 1958 bestemte å endelig akseptere parlamentariske midler. Ved valget i 1951 fikk partiet 3,3% av stemmene på landsplan og vant 16 mandater i nasjonalforsamlingen. Det gjorde sitt beste valg i 1962, da det fikk 9,9% av stemmene. Ved valget i 2009 fikk partiet 1,4% av stemmene og vant fire seter i Lok Sabha.

I 1964 ble partiet delt som følge av splittelsen mellom Sovjetunionen og Kina og grensekrigen mellom India og Kina. Mindretallet gikk da ut og dannet Communist Party of India (Marxist), mens moderpartiet forble Moskvatro.

Referanser
----------

1. 1 2 3 4 5  Surjit Mansingh: «Telengana Movement», *Concise Encyclopedia of Indian History*, New Delhi: Vison Books, 2009, s. 190–192.
2. ↑  Lucien D. Benichou: *From Autocracy to Integration: Political Developments in Hyderabad State (1938–1948)*, Hyderabad: Orient Longman, 2000, s. 134ff.
3. ↑  Taylor C. Sherman: «The integration of the princely state of Hyderabad and the making of the postcolonial state in India, 1948–56», *Indian Economic & Social History Review*, bd. 44, nr. 4, 2007, s. 511.
4. ↑  *Key Highlights of General Elections, 1951 to the First Lok Sabha* Arkivert 5. mars 2016 hos Wayback Machine. New Delhi: Election Commission of India, s. 41.
5. ↑  *Key Highlights on General Elections, 1962 to the Third Lok Sabha*, New Delhi: Election Commission of India, s. 56.
6. ↑  *Performance of National Parties*, New Delhi: Election Commission of India.

Eksterne lenker
---------------

* (en) Communist Party of India – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NDL
 |
**Anita Tjemsland** (født 25. mars 1969) er en norsk billedkunstner. Hun fikk sin utdannelse ved Kunstskolen i Rogaland Stavanger fra 1991 til 1993 og ved Statens kunstakademi fra 1993 til 1997.
Hun har hatt flere separatutstillinger, blant annet i Oslo Kunstforening, Hå gamle prestegård, Galleri Brandstrup i Stavanger, Galleri Gann i Sandnes og Galleri Norske Grafikere i Oslo. Hun har også deltatt i flere gruppeutstillinger over hele landet, blant annet ved Høstutstillingen.

Anita Tjemsland er innkjøpt av blant annet Nasjonalgalleriet, Stavanger kommune, Høyskolen i Stavanger, Stortinget og Statoil. Hennes trykk har i flere år vært en del av premien når Stavanger kommune deler ut prisen som årets Stavanger-kunstner.

Kunsten
-------

Tjemsland skildrer byen og rommet. Ved å utelate detaljer og la kun de store trekk bli stående igjen gir hun inntrykk av noe kaldt og goldt samtidig som det er rent og arkitektonisk.

For å få frem kunsten bruker hun kameraet som en slags skisseblokk for å få frem motivene sine. Hun projiserer deretter fotografiet på papir, hvor hun tegner skisser og gjør utsnitt av elementer fra fotografiet. Så preger hun motivet inn i en pleksiglassplate med loddebolt, før platen svertes og til slutt trykkes. Til slutt føres platen gjennom pressen for å overføre motivet til et dyptrykk.

Referanser
----------

1. ↑   stavanger.kommune.no: Mareike Bechtel Wang årets kunstner Arkivert 16. april 2014 hos Wayback Machine.

Kilder
------

* artgate.no: Anita Tjemsland
* fineart.no: Anita Tjemsland Arkivert 19. april 2014 hos Wayback Machine.
* kunstnerforbundet.no: Anita Tjemsland Arkivert 19. april 2014 hos Wayback Machine.

  


|  |  |
| --- | --- |
| Oppslagsverk/autoritetsdata | KulturNav
 |
**iPodWizard** er en applikasjon for Microsoft Windows som tillater brukere å redigere formgivningen på sin iPods brukergrensesnitt. Originalt ble programmet utviklet av et medlem på ipodhacks.coms forum, og ble videreutviklet av medlemmer av iPodWizard.nets forum. iPodWizard-programmet er for øyeblikket på versjon **1.3**. Denne versjonen kom ut kort tid etter dets forrige beta-versjon, 1.2d, og har et nytt grunnprogram som kalles *layout* (formgivning). Det er en hex-redigerer.

Funksjonalitet
--------------

iPodWizard fungerer ved at den modifiserer iPodens grunnleggende programvare utgitt av Apple. Informasjon i programvareoppdateringen kan endres, sånn som bilder, tekst og strengene, og da gir programvareoppdateringen endringene til iPoden.

iPodWizard er delt inn i tre seksjoner: bilder, fonter, og strenger. 

Under bildeetiketten kan brukeren modifisere ethvert grafisk element i iPoden, bortsett fra oppstartslogoen fra Apple, (Som fortsatt er i utviklingsstadie) via Index-menyen. Brukeren kan da velge et nummer, for så å enten lagre the daværende bildet og modifisere det med en grafikkredigerer, eller lage en fullstendig ny en ved å bruke samme størrelse.

Under tekstetiketten kan brukeren modifisere teksten på iPoden, enten ved å lage et bilde fra bunn av og definere grensen for hver bokstav, eller ved å laste opp en forhåndseksisterende font inn til applikasjonen.

Under strengetiketten kan brukeren modifisere strengen i iPoden. Det er en søkeboks som latt brukeren søke på spesifikke strenger. Strenger kan skrives inn i heksidesimal på den nederste delen av skjermen, eller i tekstboksen over søkelinjen.

Under utformingsetiketten kan brukeren modifisere lokasjonen på bilder og redigere måten iPoden fungerer på. Å gjøre dette er komplisert, og kan sette iPoden din inn i en omstartssløyfe, men den kan enkelt reverseres ved å laste opp den umodifiserte ressursen av den modifiserte ressursen til din iPod etter å ha satt iPoden din i diskmodus.

Risikoer
--------

Som med alle applikasjoner med en slik natur, så er det en risiko for å skade iPoden. I de fleste situasjoner kan det løses fort, men det er noen tilfeller som kun kan fikses ved å enten reformatere iPodens harddisk, eller ved å bytte ut iPoden. Likevel, hvis en bruker iPodWizard ordentlig vil slike farer være nesten ikke-eksisterende. Dette, sammen med alle former for endring av en iPods grunnprogramvare, gjør iPodens garanti ugyldig.

Eksterne lenker
---------------

* Official site[*død lenke*]
* Official community
*Se også Ole Koppang (komponist)*

**Ole Koppang** (født 18. januar 1911 i Kristiania, død 3. mars 1988) var en norsk filolog. Han var professor i tysk ved universitetet i Oslo 1962–1981.

Ole Koppang var sønn av rektor Kolbjørn Koppang (1881–1943) og Julie Christophersen (1876–1939). Han ble student i 1929 og *cand. philol.* ved universitetet i Oslo i 1935 og arbeidet deretter som lektor i norsk ved universitetet i Hamburg. Under krigen var han lektor ved Vestheim skole, og i 1946 tok han doktorgraden med avhandlingen *Hegelianismen i Norge*. Han var universitetsstipendiat i idéhistorie 1947–1952, arbeidet så en tid som lektor ved Aars og Voss’ skole og var universitetslektor i tysk litteratur 1957–1962. Han var professor i tysk fra 1962 til 1981.

I sitt virke var Koppang innom flere fagfelter: litteratur, kunst, historie og filosofi. Særlig var han opptatt av opplysningstiden og klassisismen i tysk litteratur.

Verker
------

* *Den norske klub i Hamburg 1889–1939* (1939)
* *Hegelianismen i Norge* (1943)
* *Romantikk og romantisme* (1951)

Referanser
----------

1. 1 2 3   www.begravdeioslo.no[Hentet fra Wikidata]

Kilder
------

* «Koppang, Ole», i Steenstrup, Bjørn (red.): *Hvem er Hvem? 1973*, Oslo: Aschehoug, 1973, s. 316.
* Østbø, Johannes: Nekrolog i *Aftenposten* 9. mars 1988, s. 15. (Atekst: )

Eksterne lenker
---------------

* (no) Publikasjoner av Ole Koppang i BIBSYS

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI
 |
**iPhone 4** er en smarttelefon utviklet av Apple. Den er fjerde generasjon i iPhone-serien, og etterfølgeren til iPhone 3GS. Telefonen ble lansert 7. juni 2010 på WWDC 2010 i San Francisco, og ble gitt ut 24. juni 2010 i USA, Storbritannia, Frankrike, Tyskland og Japan.

Den fjerde generasjonen iPhone har et helt nytt design, og har fått frontkamera (til videosamtale). Kameraet bak er på fem megapiksler og er utstyr med en LED-blits. Kameraet har også mulighet til å filme video i HD med 30 bilder i sekundet (1280\*720/30). Skjermoppløsningen er 960x640, telefonen er ni millimeter tykk og har glass både foran og bak med metallramme rundt. Den er tilgjengelig med lagringskapasitet på 8, 16 og 32 GB, og finnes i fargene svart og hvit.

Hvit iPhone 4
-------------

Den hvite utgaven av iPhone 4 var mye omdiskutert, og ble forsinket med over 10 måneder. Den kom til salgs i hele verden 28. april 2011.

Bilder
------

* 
* 
* 
* Steve Jobs med en hvit iPhone 4 i 2010Steve Jobs med en hvit iPhone 4 i 2010

Referanser
----------

1. ↑  «White iPhone Arrives Tomorrow» **(engelsk)**. Apple.com. 27. april 2011. Besøkt 7. mai 2011.

Eksterne lenker
---------------

* Offisielt nettsted Rediger på Wikidata

* (en) IPhone 4 – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |